132 
kőnek megfelelőleg mészdusabb is mint a kézsmárki, melynek homok¬ 
kőtelepei sokkal szegényebbek ezen alkatrészben. 
Így p. o. a lőcsei ivóvíz, melynek két forrása a városhegyben van, 
literében 0,222 gramm és 0,228 gramm szénsavas meszet, 0,056 gr. 
és 0,074 gr. szénsavas magnesiát, azonkívül még 04 és 91 c. c. szabad 
szénsavat tartalmaz. 
A kézsmárki ivóvíz, mely az úgynevezett kőbányában ered, egy 
literében csak 0,143 gr. szénsavas meszet és 0,034 gr, szénsavas mag¬ 
nesiát találunk. 
Az öszefüggés a forrásvizek öszetétele és a homokkő átalakulása 
között tehát itt is megvan, amint mindenütt a forrásvíz alkata és a 
geológiai viszonyok, valamint az azokban végbemenő átváltozások 
között, szoros öszefüggést találunk. 
A Lokva hegység földtani viszonyai 
Halaváts Gyulától. 
(Egy ábrával.) 
A múlt (1880.) év nyarán az Alduna mentében fekvő Lókva hegy¬ 
ség földtani felvételét eszközöltem. 
E Lókva hegység nem más, mint a bánsági hegyzömnek Moldova, 
Szászkabánya és Báziás között háromszögalakban elterülő előhegysége, 
melynek legmagasabb csúcsai alig haladják meg a 600 m. tengerszin 
fölötti magasságot. Igaz ugyan, hogy az odavalók hegységünknek csak 
azon részét értik e név alatt, melyen át Belobreszka és Kusics között 
a Fehértemplomra vivő ut visz át s mely ut mellett, ép a hágón, a 
Lókva nevű ordonancz őrtanya fedet'en romjai állnak, tekintve azonban 
azt, hogy térképeinknek nagy része kiterjeszti e nevet az egész szóban 
forgó előhegységre, nem vélek hibázni akkor, midőn ezen, földtanilag 
egybetartozó természetes határok által határolt területet e névvel jelölöm. 
Felvételi területem keleti határát az ott jelentkező mesozoi üledék 
képezi, mely l j-Moldovától D-re a Vretjnik hegy alján kezdődik s meg¬ 
kerülve a Kraku Mészárost Uj-Moldova keleti ágának végénél csap át 
e völgyön s a Gaura Lupilort is megkerülve, egy hirtelen kanyarodás¬ 
sal ama völgybe ereszkedik le, melyben a moldova-szászkabányai ut 
vezet. E ponttól kezdve e völgy, illetőleg ut i< ányát követi a Facza 
Kadimnáig, melytől fogva, megtartva irányát, majdnem egyenes vonal- 
